b'\n_START_ARTICLE_\nFilip Jakob Brecelj\n_START_SECTION_\n\xc5\xbdivljenjepis\n_START_PARAGRAPH_\nFilip Jakob Brecelj je delal v Ljubljani kot ordinarij cesarske bolni\xc5\xa1nice. Predpostavlja se, da je \xc5\xbee pred letom 1750 v Ljubljani ustanovil anatomski zavod imenovan Collegium publicum, ki je deloval v hi\xc5\xa1i na dana\xc5\xa1njem Gornjem trgu \xc5\xa1t. 4. V njem vodil prakti\xc4\x8dne vaje iz anatomije za kirurge in babice in pri mestnih oblasteh dosegel, da je bil pouk iz prekti\xc4\x8dne anatomije za babice obvezen. Anatomijo je pou\xc4\x8deval do 1771. Anatomski zavod je bil prvi ne le na Slovenskem, ampak tudi na ozemlju jugovzhodne Evrope. Brecelj pa ni samo pou\xc4\x8deval, ampak je tudi uredil anatomski muzej v Ljubljani.'